«Game of Thrones»-stjerne avslører sykdomsdrama
I et innlegg publisert av The New Yorker fredag forteller 32-åringen, som er er aktuell med siste sesong av eventyrserien « Game of Thrones » der hun spiller «dragenes mor» Daenerys Targaryen, for første gang om to dramatiske operasjoner i 2011 og 2013. – Jeg har aldri fortalt dette offentlig, men nå er tiden inne, starter hun innlegget. Det hele startet på en treningsøkt i 2011. Hun forteller at hun falt om, og ble kjørt med ambulanse til sykehuset Whittington i London. Legene klarte ikke finne ut hva som var galt før hun ble sendt til en MR-undersøkelse av hjernen. Den viste at hun hadde en aneurisme i hjernen. Her er de første bildene fra «Game of Thrones»-sluttenOperasjonen tok ifølge skuespilleren tre timer. Hun forteller om en ubeskrivelig smerte da hun våknet opp. – En natt vekket en sykepleier meg, som en del av oppfølgingen, og spurte hva jeg het. Jeg heter Emilia Isobel Euphemia Rose Clarke. Men jeg husket det ikke. Alt som kom ut av meg var ord uten mening. Jeg fikk panikk. Jeg kunne se livet som ventet meg, og det livet var ikke verdt å leve. Jeg er skuespiller, og må kunne huske replikkene mine. Nå husket jeg ikke mitt eget navn.Skuespilleren skriver at i de mørkeste øyeblikkene etter operasjonen ønsket hun ikke å leve. – Jobben min og drømmen om hva livet mitt skulle være, er avhengig av språk og kommunikasjon. Uten det var jeg fortapt. – Da det var på det verste ønsket jeg at de skulle «trekke ut kontakten». Jeg ba legene om å la meg dø, skriver hun videre. Men etter hvert kom språket tilbake, og etter en måned ble hun utskrevet fra sykehuset. – Jeg ble fortalt at jeg hadde en mindre aneurisme på den andre siden av hjernen min, og at den kunne «poppe» når som helst. Likevel sa legene at den var liten, og kunne forbi liten og harmløs. Vi måtte bare følge nøye med.Hun fullførte innspillingen av sesong to av «Game of Thrones» med store smerter, og legger ikke skjul på at hun hadde det tøft. – Skal jeg være ærlig, hvert minutt av hver eneste dag, trodde jeg at jeg kom til å dø. Etter å ha kommet seg, og spilt inn tredje sesong av «Game of Thrones» i 2013, var hun på jobb i New York, da hun fikk beskjed om at hun igjen måtte opereres. En operasjon som skulle være mindre komplisert enn den første. Brøt sammen etter siste innspillingsdag Operasjonen var ikke vellykket, og hun måtte hasteopereres, igjen. – Jeg måtte tilbringe en ny måned på sykehuset, og jeg trodde stadig at alt håp var ute. Jeg kunne ikke se folk i øynene, skriver hun. I dag er hun helt frisk. – Siden den andre operasjonen har jeg blitt friskere enn hva jeg hadde turt å håpe på.
Emilia Clarke (32) har vært gjennom to tøffe operasjoner i hodet, og ønsket på et tidspunkt ikke å fortsette livet.